text: Lynet slog ned i skorsten på stråtækt hus
  17 august 2015 kl. 09.51
  Midt på formiddagen arbejdede Sønderborg brandvæsen stadig på at slukke en lynbrand på Fuglsangvej. Lynet slog ned i en skorsten, som blev flækket.
  Det stråtækte hus blev ramt af lynet, da et uvejr drev ind over grænseregionen ved seks-tiden. Skorstenen blev flækket af den voldsomme elektriske udladning - og murstene faldt ned på hver side af huset.
  Samtidig gik der ild i stråtaget, og fire timer senere var der stadig gløder i huset.
  Se billeder fra brandstedet. (Varighed: 0.37)
  